સિરામિક ઉદ્યોગમાં વોલ, ફ્લોર અને વિટ્રીફાઈડ ટાઈલ્સ તેમજ સેનેટરી વેર્સનું ઉત્પાદન કરવામાં આવતું હતું અને હવે આધુનિક ટેકનોલોજીના ઉપયોગ થકી મોટી સાઈઝની ટાઈલ્સ બનાવી સકાય છે જે અંગે સિરામિક એસો પ્રમુખ નીલેશભાઈ જેતપરિયા જણાવે છે કે દુનિયામાં સ્લેબ બનાવતી માત્ર ૩૦ કંપની છે જેમાંથી ૧૬ ફેકટરી માત્ર મોરબીમાં આવેલી છે જયાં સ્લેબ ઉત્પાદન થાય છે અને સ્લેબની ડીમાંડ ચીનમાં વધુ હોય ચાલુ વર્ષે ૩.૧૪ લાખ સ્કવેર મીટર સ્લેબનું એકસપોર્ટ કરાયું છે જે ગત વર્ષની સરખામણીએ સાડા ચાર ગણું વધારે છે જે એકસપોર્ટ વધવા અને સ્લેબની ડીમાંડ અંગે જણાવે છે કે ઇટલી અને સ્પેનની લેટેસ્ટ ટેકનોલોજીના ઉપયોગથી સ્લેબ ઉત્પાદન શરુ કરાયું છે અને તેની કવોલીટી સારી હોવાથી તેની માંગ વધુ રહે છે.